สวัสดีครับคุณช่วยตอบผมหน่อยนะครับพอดีผมมีอะไรกับแฟนช่วงไข่ตกพอดีเลย หลังจากมีอะไรเสร็จปีะมาณ4-5ชั่วโมงผมออกไปซื้อยาคุมกำเนิดชนิด1เม็ดแบบแรง ผมอยากทราบว่า เมื่อผมมีอะไรกับแฟนช่วงไข่ตกแล้วให้แฟนทานยาคุมฉุกเฉินหลังจากนั้น5ชั่วโมง มีโอกาสท้องได้มากน้อยแค่ไหนครับ และช่วยบอกวิธีคุมกำเนิดให้ผมทีครับ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95%เมื่อรับประทานภายใน 72 ชั่วโมงหลังมีเพศสัมพันธ์โดยควรสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก และไม่ควรใช้วิธีนับวันหรือการหลั่งนอกเพราะประสิทธิภาพต่ำเช่นกัน